**NARAVOSLOVJE 7. razred Sonja Najman Vedenik**

10. TEDEN: 25. 5. – 29. 5. kontakt:**sonja.najman-vedenik@os-dob.si****,**

 če imaš težave, pošlji na: sonjavedenik@gmail.com

**NALOGE od 9. TEDNA (prejšnji teden)**

Drugi del projektnega dela – OGLED FILMA, POŠILJANJE POVZETKA IN PREDSTAVITEV FILMA za točke (za oceno).

Nekateri ste že uspešno pridobili oceno.

Ostali ste dobili vabilo, da pošljete DODATNO OPRAVLJENO DELO, s katerim nadomestite izgubljene točke zaradi neopravljanja sprotnih obveznosti.

**NALOGE ZA 10. TEDEN (sedanji, novi teden)**

1. **PREPIS SNOVI**

Tisti, ki niste imeli dodatne naloge, kar pomeni, da ste do sedaj vse svoje obveznosti sprotno vestno opravljali – ni mi potrebno pošiljati slik vaših prepisov snovi.

**Tisti, ki ste prejeli dodatno delo, mi morate poslati svoje prepise snovi, saj še naprej zbirate točke.** **ROK – petek, 29. 5. 2020.**

**Preden začneš s prepisovanjem, PREBERI SNOV V UČBENIKU,** str. 88 – 93 in 100 – 101.

1. **Videokonferenca, na kateri se bomo pogovorili o nadaljnjem delu.**

Vabilo in navodila bodo vidna na spletni učilnici v sredo zjutraj (od 9. ure naprej).

**V sredo, 27. 5. bomo imeli videokonference za 7.a, 7.b in 7.c razred.**

* **ob 10.00 – 7.b**
* **ob 11.00 – 7.c**
* **ob 12.00 – 7.a**

**PAZI, DA PRIDEŠ V PRAVI RAZRED,** saj sem zamenjala vrstni red.

PREPIS SNOVI – v zvezek

**ZGRADBA ŽIVALI**

Živali imajo zelo značilno zgradbo. Namreč, po svoji obliki, tkivih, organih in organskih sistemih, so **prilagojene na življenjske pogoje**. Zato se tudi med seboj zelo razlikujejo.

Živa bitja so lahko sestavljena iz **CELIC, TKIV, ORGANOV ali CELO ORGANSKIH SISTEMOV**.

**ORGANIZEM** (živo bitje) je vedno sestavljeno iz celic, lahko pa ima posamična tkiva, organe ali organske sisteme – čim bolj zapleteno je bitje, tem bolj zapletene sisteme ima.

**PREGLED ORGANSKIH SISTEMOV:**

1. KROVNA TKIVA
2. DIHALA
3. PREBAVILA
4. OBTOČILA (KRVOŽILJE) – TRANSPORTNI SISTEM
5. IZLOČALA
6. ŽIVČEVJE
7. HORMONSKI SISTEM
8. ČUTILA
9. GIBALA
10. RAZMNOŽEVALNI SISTEM
11. **KROVNA TKIVA**

To pomeni, s čim je pokrito telo živali.

**Naloge:**

* ločuje organizem od okolice
* varuje (ščiti) pred zunanjimi vplivi
* vsebuje čutila
* omogoča premikanje (pri nekaterih)

ENOCELIČARJI – njihova zunanja ovojnica je kar celična membrana

MNOGOCELIČARJI – imajo lahko:

1. **POVRHNJICO** – tanka plast celic, ki prekriva telo živali
* lahko izloča snovi, npr. **HITINJAČO** (pri členonožcih) – ker ne raste, se žival levi (npr. žuželke, pajki …)
* lahko izloča **APNENČASTO LUPINO** (pri mehkužcih) – raste skupaj z živaljo, zato se žival ne levi (npr. polži, školjke …)
1. **KOŽO** – je veliko bolj debela plast celic, običajno je sestavljena iz treh pomembnih delov:
2. **POVRHNJICA** (zgornja, z zaščitno nalogo (melanin) in nalogo, da se vedno obnavlja)
3. **USNJICA** – debelejša plast, ki vsebuje:
* čvrsto in elastično vezivno tkivo
* žleze znojnice in lojnice
* čutila (za dotik, pritisk, toplo, hladno, bolečino)
* krvne žile (ohranjanje stalne telesne temperature)
* živci
1. **PODKOŽJE** – maščobne celice (izolacija, vir energije)

STRUKTURE, KI POMAGAJO OHRANJATI STALNO TELESNO TEMPERATURO (pri ptičih in sesalcih):

* žleze znojnice
* krvne žile
* dlake, perje
* maščobne celice

**Iz kože lahko izraščajo ali se v njej nahajajo različne strukture:**

* ROŽENI ZOBCI (ribe hrustančnice)
* LUSKE (ribe kostnice)
* STRUPNE IN SLUZNE ŽLEZE (dvoživke)
* DEBELE ROŽENE LUSKE (plazilci)
* PERJE, KLJUN, KREMPLJI (ptiči)
* DLAKE, LASJE, NOHTI, KREMPLJI, KOPITA, ROGOVI … (sesalci)
1. **DIHALA**

To pomeni, s čim diha žival.

**Naloge:** Dihati morajo, da bi pridobile KISIK, potreben za CELIČNO DIHANJE.

1. ENOCELIČARJI – izmenjujejo dihalne pline skozi celično membrano
2. OŽIGALKARJI (npr. meduze) in KOLOBARNIKI (npr. deževniki) – prav tako dihajo skozi POVRHNJICO, ki je zelo tanka in se skozi njo lahko izmenjujejo plini.
3. VSI OSTALI MNOGOCELIČARJI – so preveliki in imajo preveč plasti celic, zato rabijo **DIHALA** – organe, s pomočjo pripeljejo veliko količino kisika v telo in ga potem s pomočjo krvožilja razdelijo do vseh celic.

**VRSTE DIHAL:**

1. **VZDUŠNICE** – so tanke cevke, ki peljejo iz površine telesa v notranjost

Tako dihajo npr. žuželke.

1. **ŠKRGE** – organ za dihanje, ki ga imajo vodni organizmi. Vsebuje množico škržnih lističev, preko katerih se izmenjujejo dihalni plini.

Tako dihajo: ribe, raki, školjke, vodni polži, ličinke nekaterih kopenskih organizmov …

1. **PLJUČA** – zapleten organ za dihanje, ki ga imajo kopenski organizmi

**PLJUČA PRI ČLOVEKU:**

Vsebujejo dele:

1. SAPNIK
2. DVE SAPNICI
3. VELIKO ŠTEVILO SAPNIČIC (majhnih cevk)
4. PLJUČNI MEHURČKI (MEŠIČKI)

Izmenjava plinov poteka v pljučnih mešičkih, ki imajo zelo veliko površino, skozi katero se lahko izmenjujejo plini.

Izmenjava plinov poteka zaradi **DIFUZIJE** – to je pojav, da snovi tečejo od mesta, kjer jih je več (večja koncentracija) proti mestu, kjer jih je manj (manjša koncentracija). Kisik teče skozi pljučne mešičke v krvne žile, ogljikov dioksid pa iz krvnih žil v pljučne mešičke.

**DIHALNI GIBI:**

**Za dihalne gibe so pristojne:**

* medrebrne mišice
* prepona

ZANIMIVOST:

Žabe (in še nekatere dvoživke) dihajo s pljuči (40%) in skozi tanko kožo (60%). Koža za dhanje mora biti vlažna. Zato, če primemo žabo s suhimi rokami, jo v bistvu dušimo, saj izgubi večino zmožnosti dihanja.